
PËR MIRATIMIN E RAPORTIT PËRFUNDIMTAR TË KOMISIONIT HETIMOR “PËR NISJEN E PROCEDURËS SË SHKARKIMIT NGA DETYRA TË ZOTIT KRESHNIK SPAHIU, ZËVENDËSKRYETAR I KËSHILLIT TË LARTË TË DREJTËSISË”, NGRITUR ME VENDIMIN E KUVENDIT NR. 2/2012, DHE SHKARKIMIN E TIJ

Në mbështetje të nenit 78 të Kushtetutës, të nenit 22 të ligjit nr. 8891, datë 2.5.2002 “Për organizimin dhe funksionimin e komisioneve hetimore të Kuvendit” dhe të nenit 114 pika 3 të Rregullores së Kuvendit,
KUVENDI
I REPUBLIKËS SË SHQIPËRISË

VENDOSI:

I. Miratimin e Raportit Përfundimtar, konkluzionet dhe rekomandimet e Komisionit Hetimor “Për nisjen e procedurës së shkarkimit nga detyra të zotit Kreshnik Spahiu, Zëvendëskryetar i Këshillit të Lartë të Drejtësisë”.
            II. Konstatimin e përmbushjes së kushteve të dëmtimit të pozitës dhe figurës së anëtarit, njëherazi Zëvendëskryetar i KLD-së, të zgjedhur me vendimin e Kuvendit nr. 114, datë 19.7.2007, z. Kreshnik Spahiu, për shkak të ushtrimit të detyrës në papajtueshmëri dhe në kundërshtim me ligjin.
           III. Shkarkimin dhe ndërprerjen e menjëhershme të qëndrimit në detyrë të anëtarit të KLD-së, të zgjedhur nga Kuvendi, z. Kreshnik Spahiu.
           IV. Dërgimin e Raportit Përfundimtar Prokurorit të Përgjithshëm, me qëllim që të vlerësojë gjetjet e këtij raporti për ushtrimin e ndjekjes penale.
            V. Dërgimin e këtij vendimi pranë KLD-së, me qëllim ekzekutimin e ndërprerjes së menjëhershme të qëndrimit në detyrë si anëtar i KLD-së të z. Kreshnik Spahiu.
           VI. Ky vendim hyn në fuqi menjëherë.
                                                                                                      KRYETARE
                                                                                            Jozefina Topalli (Çoba)

Miratuar në datën 1.3.2012
